《怀缪竹林》
宋代·张汝勤

东风日日恼吟魂，相与论心客在门。
雨洗花光红透骨，风摇野烧翠留痕。
荣枯过眼归春梦，醒醉从人付酒尊。
输与先生专一壑，闲来得看竹生孙。

作者简介：张汝勤，字贤夫，号霖溪，开化（今属浙江）人。宋亡不仕，与蒋芸等交往唱酬，何梦桂等为其诗集作序。事见清光绪《开化县志》卷八。今录诗五首。